Torpedoen, som ble kalt «Fisken», ble i løpet av tre måneder laget av Eilert Thorgersen og Georg Gornitzka ved Thorgersens bilverksted i Kongensgate i Moss. Den opprinnelige planen var å senke et av troppetransportskipene som stadig anløp Moss havn på den tiden. Torpedoen hadde 21 kg plastisk sprengstoff, elektrisk tennmekanisme, et 12 volts akkumulatorbatteri og vannballast. Motoren var en gammel startmotor fra en personbil. Propellen var fra en gammel utenbordsmotor.